香港電視娛樂

香港電視娛樂有限公司，簡稱港娛，香港商營無線電視台，係目前香港四家免費電視台集團之一。由電訊盈科透過附屬公司PCCW Interactive及信託公司全資擁有及經營。

旗下有兩條免費電視頻道，分別為粵語頻道ViuTV及英語頻道ViuTVsix。ViuTV已於2016年3月31日起透過Now TV平台試播，2016年4月2日起透過平台試播，並已經喺2016年4月6日透過香港數碼地面電視廣播及Now TV 99台、ViuTV應用程式及其網站viu.tv 啟播，而ViuTVsix已於2017年3月31日於及Now TV 96台啟播。

歷史

申請免費電視牌照
2009年夏，對亞洲電視及無綫電視進行公聽會，會上意見多數針對無綫多年一台獨霸電視市場、亞視多次更換管理層令節目脫離香港觀眾口味，需要發出新牌照。2009年冬天，廣管局收到香港市民意見，歡迎及衛星電視申請加入香港廣播市場。2010年1月18日，電訊盈科發出新聞稿，指鑒於政府正接受免費電視牌照申請而又認為公司有能力，所以決定申請免費電視牌照。2010年3月31日，香港電視娛樂向廣管局提交免費電視牌照申請。

2013年10月15日，香港電視娛樂與奇妙電視分別於同一日獲得行政會議原則上同意發牌。

開台準備
2013年至2015年期間，香港電視娛樂羅致一批幕後人材，包括劉家豪、梅小青、金廣誠、方俊華，為製作自家品牌劇集籌組幕後班底。

2015年9月，為準備正式開台，羅致一批藝人為製作劇集籌組幕前班底。

「一視．仝人」創意計劃
2013年11月7日，香港電視娛樂啟動「一視．仝人」創意計劃。

爭取大氣電波頻譜
2014年4月9日，香港電視娛樂同奇妙電視一同獲通訊事務管理局發出擬議牌照文本，並會隨即與當局討論當中擬議嘅牌照條款。同年5月4日，電訊盈科主席李澤楷出席股東會表示，Now寬頻電視仍與政府磋商免費電視發牌條款，尹承傑於政府總部同行政長官梁振英討論點樣安排公平使用廣播頻譜，並望能向政府爭取大氣電波頻譜，以將覆蓋率提升至100%。

進行改組
根據《香港法例》第562章《廣播條例》第8(c)條及附表4第2條，公司如屬某法團嘅附屬公司，不得獲批或持有免費電視牌照，而香港電視娛樂於申請牌照時嘅最終母公司為電訊盈科。為符合非附屬公司嘅規定，香港電視娛樂於2014年5月進行企業改組，改組後，電訊盈科透過附屬公司「PCCW Interactive Media Holdings Limited」持有50%無表決權股份，而另外2間信託公司「HKTVE (B Class) (PTC) Limited」及「HKTVE (C Class) (PTC) Limited」則分別持有100%有表決權股份及50%無表決權股份。

獲發免費電視牌照
2015年4月1日，商務及經濟發展局局長蘇錦樑公佈行政長官會同行政會議喺考慮通訊事務管理局建議後，決定批出有效期為12年嘅免費電視牌照畀香港電視娛樂，即時生效。蘇錦樑指出，香港電視娛樂嘅覆蓋率將會由最初嘅65%逐步提升至80%或者以上，期望香港電視娛樂可以盡快開台。佢又指出，2021年將會進行中期檢討。同日晚上，香港電視娛樂表示歡迎香港政府發出免費電視牌照，同時期望香港政府可以加快處理頻譜分配決定，畀香港電視娛樂能夠使用廣播頻譜。此外，香港電視娛樂承諾於開台10年投資27億港元，包括於首6年投資近14億港元、於一年內提供一條每日24小時綜合粵語頻道、於兩年內提供一條每日16小時綜合英語頻道，亦都宣佈已經成立擁有3億港元嘅基金，用作發展同購買香港製作節目，包括電視劇集、綜藝節目、清談節目及紀錄片等等。

獲指配廣播頻譜
2015年7月31日，通訊事務管理局決定採用行政指配方式，指配原由亞視使用嘅多頻網頻道嘅一半傳輸容量予香港電視娛樂，以提供持牌免費電視服務。

公佈電視台名稱
2015年10月20日，香港電視娛樂宣佈以「ViuTV」作為免費電視品牌，並啟用網站及facebook專頁。同日傍晚，香港電視娛樂舉行品牌發佈會，以「電視真開始」為標題，宣佈免費電視台將於2016年4月開台，口號為「實況娛樂，真係選擇」。

正式廣播
2016年3月31日，香港電視娛樂根據新牌照條款喺now寬頻電視頻道99試播；4月2日，香港電視娛樂喺大氣電波99台進行試播。同年4月6日，香港電視娛樂喺香港會議展覽中心舉行開台禮，正式開台。但香港電視娛樂只限於數碼廣播，將唔會提供模擬廣播服務。

公司總部
香港鰂魚涌英皇道979號太古坊電訊盈科中心41樓
香港灣仔電訊大廈3樓
香港九龍灣展貿徑1號九龍灣國際展貿中心8樓899室
香港柴灣嘉業街12號百樂門大廈18樓至20樓
香港九龍灣啟祥道17號高銀金融國際中心6至8樓
香港柴灣永泰道70號柴灣工業城2期

廣播方式
香港電視娛樂喺申請免費電視牌照時要求喺一條備用嘅全港性特高頻頻道提供數碼地面電視服務，直至2015年為止，之後會將這條頻道交返畀政府。為確保觀眾能無間斷地享用其服務，佢會喺香港嘅模擬電視服務全面終止前申請使用騰出嘅頻道。另外，香港電視娛樂亦會使用現有收費電視服務嘅現有寬頻網絡，以彌補數碼地面電視覆蓋範圍嘅不足。

然而，香港電視娛樂喺2015年先至正式獲發免費電視牌照，而佢原本要求嘅特高頻頻道62頻道已被港台電視使用。其後，因為亞視嘅免費電視牌照唔畀續期，亞視用開嘅1.5條數碼頻譜會被收返。2015年7月31日，通訊事務管理局宣佈香港電視娛樂喺2016年4月2日起，獲分配原由亞視使用嘅一條多頻網頻道嘅一半傳輸容量。香港電視娛樂原要求指配一整條數碼頻道，但通訊局注意到港娛獲發牌照提供一條高清頻道及一條標清頻道，以及考慮到頻譜供應有限，加上其他準免費電視持牌機構可能對有關頻譜有需求，因此決定指配現有多頻網頻譜餘下嘅一半傳輸容量畀港娛。

頻道
香港電視娛樂喺開台初期將提供兩條頻道：於一年內提供一條每日24小時綜合粵語頻道、於兩年內提供一條每日17小時綜合英語頻道。兩條頻道分別係24小時及17小時廣播嘅綜合頻道，並會以數碼廣播形式播放，並透過租用now寬頻電視嘅混合光纖同軸網路及大氣電波傳送訊號，數碼廣播初期訊號為高清廣播，而港娛亦打算籌備開辦類似無綫《勁歌金曲》嘅電視節目。

免費電視頻道一覽

管理層
董事局
董事：魯庭暉
董事：羅偉文
董事：鄒開蓮
董事：黃康傑
高層
 總經理：鍾廣德
 製作部副總裁：金廣誠

幕後人員 
香港電視娛樂播放嘅節目部份為Now TV製作，下列部份可能只為Now TV嘅幕後職員未必為香港電視娛樂嘅幕後職員。

藝員

合約藝員

合約評述員藝員

財經主持

智富通主持
香港電視娛樂播放嘅粵語新聞節目為now新聞部製作，香港電視娛樂暫時並無任何新聞主播或記者，以下主要係財經節目主持。

24K財經前主持
以下主要係24K財經節目主持，來自廣東廣播電視台，停播後悉數離職。

聯盟公司
自2016年開台後，香港電視娛樂同香港五大唱片公司合作。亦有同其他一啲娛樂製作公司合作製作節目。常合作嘅公司包括:

應用程式公司合作計劃
自2018年下半年開始，隨著智能手機流動應用程式普及，網絡紅人可以同目標觀眾即時互動。香港電視娛樂下半年搵咗兩個真人騷節目做試點，包括《全民造星》及《廣告女皇》同馬來西亞手機應用程式VOOV合作，透過每位參賽者自由發揮拍15一20秒短片，增加點擊率及增加人氣。
2021年5月再同uplive直播平台合作。
隨著5G技術及5G手機面世，現場手機直播技術可行後，香港電視娛樂喺2021年8月15日推出直播王節目。

ViuTV網頁 

香港電視娛樂有限公司嘅申請嘅諮詢公告

電訊盈科
 Now寬頻電視
 MakerVille
 香港電視廣播
 香港數碼地面電視廣播
 香港免費電視牌照爭議
 ViuTV藝員一覽
 香港電視娛樂新聞部

電訊盈科
香港電視台
香港電視娛樂
2010年成立嘅公司
2010年成立嘅電視台或電視頻道